钦定古今图书集成/明伦汇编/官常典/第084卷 > 高阳康穆王湜
## 钦定古今图书集成/明伦汇编/官常典/第084卷 > 高阳康穆王湜

按《北齐书》本传：“高阳康穆王湜，神武第十一子也。天
保元年封。十年，稍迁尚书令。以滑稽便辟，有宠于文
宣。在左右，行杖以挞诸王，太后深衔之。其妃父护军
长史张晏之尝要道拜湜，湜不礼焉。帝问其故，对曰：
‘无官职汉，何须礼’？帝于是擢拜晏之为徐州刺史。文
宣崩，兼司徒，导引梓宫，吹笛云：‘至尊颇知臣不’”，又击
胡鼓为乐。太后杖湜百馀，未几薨。太后哭之哀，曰：“我
恐其不成就，与杖，何期带创死也。”乾明初，赠假黄钺、
太师、司徒、录尚书事。子士义袭爵。